Anunţ juridic important

|

52007PC0683

Propunere de regulament al Consiliului de încheiere a reexaminării intermediare parţiale a măsurilor antidumping privind importurile de lămpi fluorescente compacte cu balast electronic integrat (CFL-i) originare din Republica Populară Chineză  /* COM/2007/0683 final */

	[pic] | COMISIA COMUNITĂŢILOR EUROPENE |Bruxelles, 6.11.2007COM(2007) 683 finalPropunere deREGULAMENT AL CONSILIULUIde încheiere a reexaminării intermediare parţiale a măsurilor antidumping privind importurile de lămpi fluorescente compacte cu balast electronic integrat (CFL-i) originare din Republica Populară Chineză(prezentată de Comisie)EXPUNERE DE MOTIVECONTEXTUL PROPUNERII |Motivele şi scopul propunerii Prezenta propunere vizează aplicarea Regulamentului (CE) nr. 384/96 al Consiliului din 22 decembrie 1995 privind protecţia împotriva importurilor care fac obiectul unui dumping din partea ţărilor care nu sunt membre ale Comunităţii Europene modificat ultima dată prin Regulamentul (CE) nr. 2117/2005 al Consiliului din 21 decembrie 2005 (denumit în continuare „regulamentul de bază”), în cadrul procedurii privind importurile de lămpi fluorescente compacte cu balast electronic integrat (CFL-i) originare din Republica Populară Chineză. |Contextul general Prezenta propunere se înscrie în contextul punerii în aplicare a regulamentului de bază şi reprezintă rezultatul unei anchete care s-a desfăşurat în conformitate cu cerinţele procedurale şi de fond prevăzute în regulamentul de bază. |Dispoziţiile în vigoare în domeniul propunerii Nu există dispoziţii în vigoare în domeniul propunerii. |Concordanţa cu alte politici şi obiective ale Uniunii Nu este cazul. |CONSULTAREA PăRţILOR INTERESATE şI EVALUAREA IMPACTULUI |Consultarea părţilor interesate |Părţile interesate vizate de procedură au avut ocazia de a-şi apăra interesele în timpul anchetei, în conformitate cu dispoziţiile regulamentului de bază. |Obţinerea şi utilizarea expertizei |Nu a fost nevoie de o expertiză externă. |Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, dar conţine o listă completă de condiţii care trebuie evaluate. |ELEMENTELE JURIDICE ALE PROPUNERII |Rezumatul acţiunii propuse La 8 septembrie 2006, Comisia a anunţat, printr-o notificare publicată în Jurnalul Oficial al Uniunii Europene[1], iniţierea unei proceduri antidumping în conformitate cu articolul 11 alineatul (3) din regulamentul de bază, limitată la dumpingul realizat de societatea Lisheng Electronic & Lighting, privind importurile în Comunitate a lămpilor fluorescente compacte cu balast electronic integrat (CFL-i) originare din Republica Populară Chineză. Cererea a fost înaintată de Federaţia comunitară a industriei de iluminat cu lămpi fluorescente compacte cu balast integrat (2CFL-i). Propunerea anexată a Comisiei pentru un regulament al Consiliului conţine concluziile definitive privind reexaminarea. Statele membre au fost consultate în timpul reuniunii Comitetului antidumping din 11 octombrie şi au fost invitate să îşi prezinte opinia cu privire la propunere până la data de 22 octombrie. 27 de state membre s-au declarat în favoarea cursului de acţiune propus şi niciunul nu s-a opus. Se propune adoptarea de către Consiliu a prezentei propuneri de regulament care ar trebui să fie publicată în Jurnalul Oficial al Uniunii Europene cel mai târziu la 6 decembrie 2007. |Temeiul juridic Regulamentul (CE) nr. 384/96 al Consiliului din 22 decembrie 1995 privind protecţia împotriva importurilor care fac obiectul unui dumping din partea ţărilor care nu sunt membre ale Comunităţii Europene modificat ultima dată prin Regulamentul (CE) nr. 2117/2005 al Consiliului din 21 decembrie 2005. |Principiul subsidiarităţii Propunerea intră în sfera competenţei exclusive a Comunităţii. În consecinţă, principiul subsidiarităţii nu se aplică. |Principiul proporţionalităţii Propunerea este în conformitate cu principiul proporţionalităţii din următoarele motive: |Tipul acţiunii este prezentat în regulamentul de bază menţionat anterior şi nu lasă loc luării de decizii la nivel naţional. |Nu sunt necesare indicaţii privind măsura în care sarcina financiară şi administrativă care revine Comunităţii, guvernelor naţionale, autorităţilor locale şi regionale, operatorilor economici şi cetăţenilor este limitată şi proporţională cu obiectivul propunerii. |Alegerea instrumentelor |Instrumente propuse: regulament. |Alte mijloace nu ar fi adecvate din următorul/următoarele motiv(e). Regulamentul de bază menţionat anterior nu prevede opţiuni alternative. |IMPLICAţII BUGETARE Propunerea nu are nicio implicaţie pentru bugetul Comunităţii. |1.  Propunere deREGULAMENT AL CONSILIULUIde încheiere a reexaminării intermediare parţiale a măsurilor antidumping privind importurile de lămpi fluorescente compacte cu balast electronic integrat (CFL-i) originare din Republica Populară ChinezăCONSILIUL UNIUNII EUROPENE,având în vedere Tratatul de instituire a Comunităţii Europene,având în vedere Regulamentul (CE) nr. 384/96 al Consiliului din 22 decembrie 1995 privind protecţia împotriva importurilor care fac obiectul unui dumping din partea ţărilor care nu sunt membre ale Comunităţii Europene[2] (denumit în continuare „regulamentul de bază”) şi, în special, articolul 9 şi articolul 11 alineatul (3),având în vedere propunerea Comisiei prezentată după consultarea comitetului consultativ,întrucât:A. PROCEDURAMăsuri în vigoare(1) Prin Regulamentul (CE) nr. 1470/2001[3] (denumit în continuare „regulamentul iniţial”), Consiliul a impus taxe antidumping definitive cuprinse între 0 şi 66,1% asupra importurilor de lămpi fluorescente compacte cu balast electronic integrat (CFL-i) originare din Republica Populară Chineză (denumită în continuare „ţara în cauză”) în urma unei anchete (denumită în continuare „ancheta iniţială”). În prealabil, Comisia impusese taxe antidumping provizorii prin Regulamentul (CE) nr. 255/2001[4] (denumit în continuare „regulamentul provizoriu”).(2) Prin Regulamentul (CE) nr. 866/2005[5] (denumit în continuare „regulamentul de extindere”), Consiliul a extins măsurile antidumping în vigoare, astfel încât acestea să acopere şi importurile de CFL-i expediate din Republica Socialistă Vietnam, din Republica Islamică Pakistan sau din Republica Filipine, indiferent dacă au fost sau nu declarate ca fiind originare din aceste ţări. Extinderea s-a efectuat în urma unei anchete privind eludarea, desfăşurată în conformitate cu articolul 13 din regulamentul de bază.(3) Prin Regulamentul (CE) nr. 1322/2006[6] (denumit în continuare „regulamentul de modificare”), Consiliul a modificat măsurile antidumping în vigoare. Modificarea s-a efectuat în urma unei reexaminări intermediare desfăşurate cu privire la domeniul de aplicare al produsului. În urma anchetei şi a regulamentului de modificare, lămpile care funcţionează pe bază de curent continuu („DC-CFL-i”) au fost excluse din domeniul de aplicare a măsurilor. În consecinţă, măsurile antidumping ar acoperi numai lămpile care funcţionează pe bază de curent alternativ (inclusiv lămpile electronice compact-fluorescente cu descărcare care funcţionează pe bază de curent alternativ şi curent continuu) („AC-CFL-i”).(4) Prin Regulamentul (CE) nr. 1205/2007[7] (denumit în continuare „regulamentul de prelungire”), Consiliul a prelungit măsurile antidumping în vigoare. Prelungirea a urmat unei reexaminări a măsurilor care urmează să expire, efectuată în conformitate cu articolul 11 alineatul (2) din regulamentul de bază.Ancheta actuală(5) Ancheta a fost deschisă în urma unei cereri de reexaminare introdusă în conformitate cu articolul 11 alineatul (3) din regulamentul de bază. Cererea a fost înaintată de Federaţia comunitară a industriei de iluminat cu lămpi fluorescente compacte cu balast integrat (2CFL-i) (denumită în continuare „solicitantul”).(6) Întrucât a decis, după consultarea comitetului consultativ, că existau suficiente elemente de probă pentru deschiderea unei reexaminări, la 8 septembrie 2006, Comisia a deschis o anchetă[8], în conformitate cu articolul 11 alineatul (3) din regulamentul de bază. Domeniul de aplicare al reexaminării intermediare este limitat la nivelul de dumping realizat de un singur producător-exportator, Lisheng Electronic & Lighting (Xiamen).Ancheta şi părţile interesate(7) Comisia a informat oficial solicitantul şi producătorul-exportator din Republica Populară Chineză (RPC) (denumit în continuare „producătorul-exportator”), precum şi reprezentanţii guvernului ţării exportatoare, cu privire la deschiderea reexaminării.(8) Părţilor interesate li s-a dat ocazia de a-şi face cunoscute opiniile în scris şi de a solicita o audiere în termenul stabilit în avizul de deschidere.(9) În vederea obţinerii informaţiilor pe care le-a considerat necesare pentru anchetă, Comisia a trimis chestionare producătorului-exportator în cauză. Producătorul-exportator a colaborat răspunzând la chestionare şi, în consecinţă, au fost efectuate vizite de verificare la sediile producătorului-exportator, precum şi la cele ale altor părţi asociate cu acest producător-exportator, şi anume:-  Lisheng Electronic & Lighting (Xiamen) Co. LtdSocietatea asociată din RPC-  Megaman Electrical & Lighting Ltd (Xiamen),Societăţile asociate din Hong Kong-  Neonlite Electronic & Lighting Ltd (HK)-  Electric Light Systems Ltd (HK)Importatorul asociat din Comunitate-  IDV, Import und Direkt-Vertreibs-Ges.mbH, GermaniaPerioada de anchetă(10) Ancheta efectuată în cadrul reexaminării intermediare, în ceea ce priveşte nivelul dumpingului realizat de către singurul producător-exportator, Lisheng Electronic & Lighting (Xiamen) Co. Ltd, a acoperit perioada cuprinsă între 1 iulie 2005 şi 30 iunie 2006 (denumită în continuare „perioada de anchetă în vederea reexaminării” sau „PAR”).B. PRODUSUL ÎN CAUZĂ ŞI PRODUSELE SIMILAREProdusul în cauză(11) Produsul în cauză este acelaşi cu cel menţionat în regulamentul de modificare, şi anume lămpile electronice compact-fluorescente cu descărcare care funcţionează pe bază de curent alternativ (inclusiv lămpile electronice compact-fluorescente cu descărcare care funcţionează pe bază de curent alternativ şi curent continuu), cu unul sau mai multe tuburi de sticlă, cu toate componentele electronice şi elementele de iluminat fixate pe piciorul lămpii sau integrate în piciorul lămpii, originare din Republica Populară Chineză (denumite în continuare „produsul în cauză”), clasificate în prezent sub codul NC ex 8539 31 90.Produsul similar(12) Ca şi în ancheta iniţială, s-a descoperit că CFL-i fabricate şi vândute pe piaţa internă în RPC şi cele exportate din RPC au aceleaşi caracteristici fizice şi tehnice de bază şi sunt destinate aceloraşi utilizări. Prin urmare, astfel cum a concluzionat regulamentul de prelungire, aceste produse sunt similare în sensul articolului 1 alineatul (4) din regulamentul de bază.C. DUMPINGULStatutul de societate care funcţionează conform principiilor economiei de piaţă(13) În conformitate cu articolul 2 alineatul (7) litera (b) din regulamentul de bază, în cazul unor anchete antidumping referitoare la importurile originare din RPC, valoarea normală trebuie să fie determinată în conformitate cu alineatele (1)-(6) din articolul menţionat pentru producătorii-exportatori care pot demonstra că îndeplinesc criteriile menţionate în articolul 2 alineatul (7) litera (c) din regulamentul respectiv, şi anume că fabricarea şi vânzarea produsului similar se fac în condiţiile economiei de piaţă.(14) În timp ce, în cadrul anchetei iniţiale, producătorului-exportator chinez i-a fost acordat statutul de societate care funcţionează conform principiilor economiei de piaţă, în cadrul reexaminării intermediare a fost necesară o evaluare pentru a determina dacă criteriile relevante pentru a beneficia de acest statut erau în continuare îndeplinite. În consecinţă, un formular de cerere de obţinere a statutului de societate care funcţionează conform principiilor economiei de piaţă, în conformitate cu articolul 2 alineatul (7) litera (b) din regulamentul de bază, a fost trimis şi completat de către producătorul-exportator chinez şi societatea sa asociată Megaman Electrical & Lighting Ltd (Xiamen).(15) Pe scurt şi numai în scopul unei consultări mai uşoare, criteriile pentru acordarea acestui statut sunt rezumate în continuare:1. deciziile societăţilor în ceea ce priveşte politica comercială şi costurile sunt adoptate ţinându-se seama de semnalele pieţei şi fără o intervenţie semnificativă din partea statului;2. societăţile dispun de un set clar de evidenţe contabile care fac obiectul unui audit independent, în conformitate cu standardele internaţionale de contabilitate (IAS), şi sunt aplicate pentru toate scopurile;3. nu există distorsiuni semnificative datorate fostului sistem de economie planificată;4. legile în materie de faliment şi proprietate garantează siguranţa juridică şi stabilitatea;5. operaţiunile de schimb sunt executate la valoarea pieţei.(16) După cum a fost menţionat anterior, Comisia a cercetat şi a verificat, la sediile producătorului-exportator şi la cel al companiei sale asociate Megaman Electrical & Lighting Ltd, toate informaţiile considerate necesare şi oferite în formularele de cerere de obţinere a statutului de societate care funcţionează conform principiilor economiei de piaţă. Ancheta a demonstrat că producătorul-exportator chinez îndeplinea toate criteriile pentru acordarea statutului de societate care funcţionează conform principiilor economiei de piaţă.Valoarea normală(17) Pentru a se stabili valoarea normală, s-a verificat mai întâi dacă vânzările interne totale ale producătorului-exportator erau reprezentative, în sensul articolului 2 alineatul (2) din regulamentul de bază, respectiv dacă reprezentau cel puţin 5% din volumul total de vânzări ale produsului în cauză exportat către Comunitate.(18) Ţinând cont de cerinţele menţionate anterior, ancheta a arătat că vânzările interne ale producătorului-exportator nu au putut fi considerate ca fiind reprezentative şi, prin urmare, valoarea normală a trebuit să fie stabilită în conformitate cu articolul 2 alineatul (3) din regulamentul de bază, fiind astfel calculată pe baza costului de producţie din ţara exportatoare, la care s-a adăugat o sumă corespunzătoare pentru costurile de vânzare, cheltuielile administrative şi alte costuri generale şi pentru profituri.(19) În consecinţă, valoarea normală a fost construită pe baza datelor proprii ale producătorului-exportator în ceea ce priveşte costul de fabricaţie generat de producţia destinată consumului intern.(20) În schimb, suma pentru costurile VAG şi profituri nu a putut fi stabilită în conformitate cu prevederile articolului 2 alineatul (6) din regulamentul de bază privind datele reale privind producţia şi vânzările produsului în cauză realizate în cadrul operaţiunilor comerciale normale.(21) S-a analizat dacă costurile VAG şi profiturile pot fi stabilite în conformitate cu articolul 2 alineatul (6) literele (a) şi (b). Cu toate acestea, deoarece niciun alt exportator nu a fost cercetat în cadrul acestei reexaminări, metodologia prezentată în articolul 2 alineatul (6) litera (a), respectiv media ponderată a sumelor reale stabilite pentru alţi exportatori, nu a putut fi utilizată. În mod similar, metodologia prezentată în articolul 2 alineatul (6) litera (b) nu a fost potrivită, deoarece nu au existat, pe piaţa internă, vânzări de produse aparţinând aceleiaşi categorii.(22) În consecinţă, Comisia a calculat o medie ponderată pe baza costurilor VAG şi a marjelor profitului obţinute de la doi producători-exportatori din ţara analogă care au cooperat, care au făcut obiectul reexaminării în ceea ce priveşte măsurile care urmează să expire, în conformitate cu articolul 11 alineatul (2) din regulamentul de bază, şi care aveau vânzări interne în cadrul operaţiunilor comerciale normale. Costurile VAG şi marjele medii ale profitului observate la aceşti producători-exportatori sud-coreeni care au cooperat au fost adăugate la costul de fabricaţie suportat de către producătorul-exportator în cauză, în ceea ce priveşte tipurile de produs exportate, astfel cum este menţionat la articolul 2 alineatul (3) din regulamentul de bază.Preţul de export(23) Producătorul-exportator a realizat vânzări la export către Comunitate, atât direct clienţilor independenţi, cât şi prin intermediul importatorilor asociaţi dintr-o ţară terţă şi din Comunitate. În toate cazurile în care produsul în cauză a fost exportat către clienţi independenţi din cadrul Comunităţii, preţul de export a fost stabilit în conformitate cu articolul 2 alineatul (8) din regulamentul de bază, şi anume pe baza preţurilor de export plătite efectiv sau care urmează să fie plătite.(24) În cazurile în care vânzările au fost intermediate de un importator sau un comerciant asociat, preţul de export a fost calculat pe baza preţurilor de revânzare ale respectivului importator asociat către clienţi independenţi. Au fost făcute ajustări pentru a se ţine cont de toate costurile suportate între import şi revânzare, inclusiv de costurile de vânzare, cheltuielile administrative şi alte costuri generale şi de o marjă de profit rezonabilă, în conformitate cu articolul 2 alineatul (9) din regulamentul de bază. Marja de profit corespunzătoare a fost stabilită pe baza informaţiilor furnizate de comercianţii/importatorii independenţi, activi pe piaţa comunitară, care au cooperat.Comparaţia(25) În scopul asigurării unei comparaţii echitabile între valoarea normală şi preţul de export, s-a ţinut cont în mod corespunzător, sub forma ajustărilor, de diferenţele care afectează preţurile şi comparabilitatea preţurilor, în conformitate cu articolul 2 alineatul (10) din regulamentul de bază. Au fost acordate ajustări producătorului-exportator care a făcut obiectul anchetei, în cazul în care s-a dovedit a fi oportun şi justificat, pentru diferenţele în ceea ce priveşte cheltuielile de transport, de navlosire, de asigurare, de manipulare, de încărcare şi pentru celelalte costuri accesorii, pentru costurile de ambalare, costurile creditului, costurile de cauţiune şi garanţie şi pentru comisioane.Rate ale dobânzii utilizate pentru credite(26) În ceea ce priveşte ajustarea pentru costul creditului, producătorul-exportator a declarat că ar trebui folosită rata depozitului în locul ratei creditului, motivul fiind faptul că, societatea având lichidităţi suficiente, costurile creditului sunt limitate la câştigurile din dobânzi nepercepute din depozitul său bancar.(27) Conform metodei aplicate în mod obişnuit de către instituţiile comunitare, nu s-a considerat că este corect să se bazeze calculul ajustării pentru costul creditului pe rata depozitului, pe motiv că este vorba despre costuri de oportunitate, şi nu despre costuri efective.(28) În acest context, se observă că dobânzile pe care clienţii ar trebui să le plătească în cazul întârzierilor la plată arată că societatea a stabilit aceste dobânzi pe baza ratei creditului, şi nu a ratei depozitului.Marja de dumping(29) În conformitate cu articolul 2 alineatele (11) şi (12) din regulamentul de bază, pentru fiecare dintre produsele în cauză exportate către Comunitate, valoarea normală medie ponderată a fost comparată cu preţul de export mediu ponderat, pentru fiecare tip corespunzător al produsului în cauză. Comparaţia a indicat existenţa unei marje de dumping sub nivelul de minimis pentru producătorul-exportator care a exportat către Comunitate în timpul PAR.D. CONCLUZIE(30) Pe această bază, s-a concluzionat că circumstanţele în ceea ce priveşte dumpingul, pe baza cărora au fost stabilite măsurile pentru societate în cadrul anchetei iniţiale, au rămas neschimbate. Prin urmare, reexaminarea intermediară parţială efectuată în conformitate cu articolul 11 alineatul (3) din regulamentul de bază trebuie să fie încheiată.E. ÎNCHEIEREA REEXAMINĂRII(31) Pe baza considerentelor menţionate anterior, reexaminarea intermediară parţială în ceea ce priveşte societatea Lisheng Electronic & Lighting (Xiamen) Co. Ltd trebuie să fie încheiată fără nicio modificare a Regulamentului (CE) nr. 1205/2007[9].(32) Părţile interesate au fost informate în legătură cu faptele şi considerentele esenţiale pe baza cărora Comisia a propus încheierea prezentei proceduri. Punctele de vedere exprimate au fost ulterior analizate, dar nu au fost de natură să modifice concluziile menţionate anterior.ADOPTĂ PREZENTUL REGULAMENT:Articolul 1Reexaminarea intermediară parţială a măsurilor antidumping aplicabile importurilor de lămpi fluorescente compacte cu balast electronic integrat (CFL-i) fabricate de către Lisheng Electronic & Lighting (Xiamen) Co. Ltd şi originare din Republica Populară Chineză, deschisă în conformitate cu articolul 11 alineatul (3) din Regulamentul (CE) nr. 384/96, se încheie fără nicio modificare a Regulamentului (CE) nr. 1205/2007 (regulamentul de prelungire).Articolul 2Prezentul regulament intră în vigoare în ziua următoare publicării în Jurnalul Oficial al Uniunii Europene .Prezentul regulament este obligatoriu în toate elementele sale şi se aplică direct în toate statele membre.Adoptat la Bruxelles, […]Pentru Consiliu,Preşedintele [1] JO C 217 8.9.2006 p.2[2] JO L 56, 6.3.1996, p.1. Regulament modificat ultima dată prin Regulamentul (CE) nr. 2117/2005 al Consiliului (JO L 340, 23.12.2005, p. 17).[3] JO L 195, 19.7.2001, p.8[4] JO L 38, 8.2.2001, p. 8.[5] JO L 145, 9.6.2005, p.1[6] JO L 244, 7.9.2006, p.1[7] JO L 272, 17.10.2007, p.1[8] JO C 217, 8.9.2006, p.2[9] JO L 272, 17.10.2007, p.1


				|

		52011PC0607

			Propunere de REGULAMENT AL PARLAMENTULUI EUROPEAN ŞI AL CONSILIULUI privind Fondul social european și de abrogare a Regulamentului (CE) nr. 1081/2006 /* COM/2011/0607 final - 2011/0268 (COD) */

			   	EXPUNERE DE MOTIVE
1.           CONTEXTUL PROPUNERII
Șomajul și ratele în mod constant ridicate ale
sărăciei impun luarea de măsuri la nivelul UE și la nivel național. Aproape 23
de milioane de persoane sunt în prezent șomere și, conform estimărilor, peste
113 milioane de persoane sunt expuse riscului de sărăcie sau excluziune.
Aspectele sociale și de ocupare a forței de muncă constituie o preocupare
majoră pentru cetățenii europeni și un domeniu în care se așteaptă o implicare
mai mare din partea Uniunii. Provocările suplimentare cu care se confruntă
Uniunea se referă la următoarele aspecte: competențe insuficiente, rezultate
nesatisfăcătoare ale politicii active în domeniul pieței forței de muncă și ale
sistemelor de educație, excluziunea socială a grupurilor marginalizate și
nivelul redus de mobilitate a lucrătorilor. Sunt necesare atât inițiative de
politică, cât și acțiuni concrete de sprijin.
Multe dintre aceste probleme au fost agravate
de criza financiară și economică, de tendințele demografice și de migrație,
precum și de ritmul rapid al schimbărilor tehnologice. Dacă nu sunt abordate în
mod eficient, ele constituie o provocare importantă pentru coeziunea socială și
pentru competitivitate. Prin urmare, este esențial ca investițiile care
stimulează creșterea efectuate în infrastructură, în competitivitatea regională
și în dezvoltarea întreprinderilor să fie însoțite de măsuri care să susțină
crearea de locuri de muncă durabile în sectoarele politicii în domeniul pieței
forței de muncă, al educației și formării, al incluziunii sociale, al
capacității de adaptare a lucrătorilor, a întreprinderilor și a
întreprinzătorilor, precum și în cel al capacității administrative.
Fondul social european (FSE) sprijină
politicile și prioritățile care au drept obiectiv realizarea de progrese
privind ocuparea deplină a forței de muncă, creșterea calității și
productivității la locul de muncă, intensificarea mobilității geografice și
profesionale a lucrătorilor în cadrul Uniunii, îmbunătățirea sistemelor de
educație și de formare și promovarea incluziunii sociale, contribuind astfel la
coeziunea economică, socială și teritorială.
Deoarece FSE ar trebui să fie aliniat pe
deplin la Strategia Europa 2020 și la obiectivele sale principale, acesta ar
trebui să sprijine politicile aplicate de statele membre în temeiul
orientărilor integrate adoptate în conformitate cu articolul 121 și articolul
148 alineatul (4) din tratat și cu recomandările privind programele naționale
de reformă. Stabilirea cotelor și a sumelor minime alocate FSE, în calitatea sa
de fond structural, va asigura că prioritățile Uniunii sunt reflectate în mod
corespunzător în volumul investițiilor care îi vizează în mod direct pe
cetățenii europeni.
De asemenea, FSE va aduce o contribuție
valoroasă la alte priorități importante ale Strategiei Europa 2020, cum ar fi
consolidarea investițiilor noastre în cercetare și inovare, îmbunătățirea
accesibilității și a utilizării tehnologiilor informației și comunicațiilor,
creșterea competitivității întreprinderilor mici și mijlocii, sprijinirea
trecerii la o economie cu emisii scăzute de dioxid de carbon, protecția
mediului și promovarea utilizării durabile a resurselor. FSE își va desfășura
activitatea în sinergie cu noul program integrat pentru schimbare socială și
inovare. Împreună, acestea vor constitui inițiativa europeană cuprinzătoare în
materie de ocupare a forței de muncă și incluziune socială.
2.           REZULTATELE CONSULTĂRILOR CU PĂRȚILE
INTERESATE ȘI ALE EVALUĂRII IMPACTULUI
Rezultatele consultărilor publice cu privire la
cel de-al cincilea raport intermediar privind coeziunea economică, socială și
teritorială[1],
la revizuirea bugetului UE[2]
și la propunerile privind cadrul financiar multianual[3] au fost luate în considerare în
elaborarea prezentei propuneri.
Consultarea publică referitoare la concluziile
celui de-al cincilea raport privind coeziunea a avut loc în perioada 12
noiembrie 2010 - 31 ianuarie 2011 și s-a încheiat cu Forumul privind coeziunea.
În total, s-au primit 444 de contribuții. Printre respondenți s-au numărat state
membre, autorități regionale și locale, parteneri sociali, organizații de
interes european, organizații neguvernamentale, cetățeni și alte părți
interesate. În cadrul consultării au fost prezentate o serie de întrebări
privind viitorul politicii de coeziune. Un rezumat al rezultatelor a fost
publicat la 13 mai 2011[4].
În afară de aceasta, au fost organizate
conferințe și seminare specifice care au pus accentul pe viitorul FSE. În iunie
2010, conferința „FSE și Europa 2020” a reunit peste 450 de reprezentanți la
nivel înalt ai autorităților publice, ai partenerilor sociali și ai societății
civile la nivelul UE și la nivel național, precum și ai țărilor terțe. De
asemenea, în decembrie 2010, a avut loc un seminar cu privire la viitorul FSE,
la care au participat ONG-uri și parteneri sociali.
În plus, la 7 octombrie 2010, Parlamentul
European a adoptat o rezoluție privind viitorul politicii de coeziune și al FSE[5]. De asemenea, Comisia Europeană
a solicitat și a primit avize exploratorii din partea Comitetului Economic și
Social[6]
și a Comitetului Regiunilor[7].
Asistență de specialitate a fost furnizată
prin intermediul grupului ad-hoc al Comitetului FSE privind viitorul Fondului
social european, un grup informal de experți din partea statelor membre și a
partenerilor sociali. Grupul ad-hoc s-a reunit de 7 ori în perioada decembrie
2009 - martie 2011. În plus, un grup de lucru format din reprezentanți ai
statelor membre a fost înființat pentru a discuta indicatori comuni. Acest grup
s-a reunit de patru ori și a stabilit bazele indicatorilor propuși. Comitetul
FSE a emis avize privind viitorul FSE în cadrul reuniunilor sale din 3 iunie
2010 și 10 martie 2011. Atât Comitetul pentru ocuparea forței de muncă (EMCO),
cât și Comitetul pentru protecție socială (SPC) au emis, de asemenea, avize
specifice în ianuarie și, respectiv, martie 2011.
Rezultatele evaluărilor ex post
efectuate cu privire la programele din perioada 2000-2006 și o gamă largă de
studii au fost utilizate ca punct de plecare. S-a efectuat o evaluare a impactului
privind în mod specific Regulamentul FSE, în cadrul unui pachet format din trei
evaluări ale impactului care vizau, de asemenea, regulamentele privind FEDER și
Fondul de coeziune, precum și o evaluare a impactului privind regulamentul
general care reglementează FSE, FEDER și Fondul de coeziune.
Evaluarea impactului privind Regulamentul FSE
a vizat, în principal, domeniul de aplicare al instrumentului și un aspect
specific al simplificării. De asemenea, a fost analizată legătura dintre
instrumentele financiare aflate la dispoziția Direcției Generale Ocuparea
Forței de Muncă, Afaceri Sociale şi Incluziune, în special FSE, Fondul european
de ajustare la globalizare, programul PROGRESS, EURES și instrumentul de
microfinanțare PROGRESS, precum și complementaritatea acestor instrumente.
Există un sprijin foarte larg în favoarea
rolului FSE. Acest fond este perceput ca o sursă importantă de valoare adăugată
europeană, deoarece permite statelor membre și regiunilor să abordeze
principalele priorități europene prin intermediul finanțării europene. Acesta
este considerat un element esențial pentru a face față principalelor provocări
cu care se confruntă cetățenii Europei și pentru a realiza obiectivele
stabilite în Strategia Europa 2020. Concentrarea asupra principalelor provocări
și a recomandărilor Consiliului este percepută pe scară largă ca o condiție
prealabilă importantă pentru eficacitatea sprijinului. Reducerea complexității
sprijinului și a sarcinii aferente de audit, în special pentru beneficiarii mai
mici, este, de asemenea, considerată ca un domeniu important care trebuie
abordat.
3.           ELEMENTELE JURIDICE ALE PROPUNERII
Fondul social european (FSE) a fost instituit
prin articolul 162 din Tratatul privind funcționarea Uniunii Europene (TFUE).
Momentul revizuirii finanțării UE destinate promovării coeziunii este legat de
propunerea privind un nou cadru financiar multianual, astfel cum este prevăzut
în programul de lucru al Comisiei.
Prezenta propunere de regulament se bazează pe
articolul 164 din TFUE. Regulamentul (UE) nr. […] al Consiliului stabilește
cadrul în care se înscrie acțiunea fondurilor structurale și a Fondului de
coeziune și stabilește, în special, obiectivele tematice, principiile și
normele cu privire la programare, monitorizare și evaluare, gestionare și
control.
În acest cadru general, prezenta propunere
definește misiunea FSE și domeniul de aplicare al acestuia, precum și
prioritățile de investiții asociate care vizează obiectivele tematice, și
prevede dispoziții specifice privind programele operaționale cofinanțate prin
FSE și privind cheltuielile eligibile.
FSE își va desfășura activitatea în contextul
articolului 174 din TFUE, care îndeamnă Uniunea Europeană să își consolideze
coeziunea economică, socială și teritorială și să promoveze o dezvoltare
armonioasă generală prin reducerea decalajelor dintre nivelurile de dezvoltare
ale regiunilor și promovarea dezvoltării în regiunile defavorizate.
Astfel cum s-a evidențiat în revizuirea
bugetului UE, „bugetul UE ar trebui utilizat pentru a finanța bunuri publice
ale UE, acțiuni pe care nu le pot finanța statele membre și regiunile sau
atunci când acesta poate asigura obținerea de rezultate mai bune”[8]. Prezenta propunere respectă
principiul subsidiarității, deoarece sarcinile FSE sunt prevăzute în tratat,
iar politica este pusă în aplicare în conformitate cu principiul gestiunii
partajate și respectând competențele instituționale ale statelor membre și ale
regiunilor.
4.           IMPLICAȚIILE BUGETARE
În propunerea Comisiei privind un cadru
financiar multianual, politicii de coeziune i se alocă 376 de miliarde EUR
pentru perioada 2014-2020.
 Bugetul propus pentru perioada 2014-2020 || Miliarde EUR || Cota minimă alocată FSE || Suma minimă alocată FSE Miliarde EUR
 Regiuni mai puțin dezvoltate Regiuni în tranziție Regiuni mai dezvoltate Cooperare teritorială Fondul de coeziune Alocare suplimentară pentru regiunile ultraperiferice și cu densitate redusă a populației || 162,6 38,9 53,1 11,7 68,7 0,926 || 25 % 40 % 52 % - - - || 40,7 15,6 27,6 - - -
 Facilitatea „Conectarea Europei” în domeniul transporturilor, al energiei și al TIC || 40 de miliarde EUR (la care se adaugă alte 10 miliarde EUR asigurate din Fondul de coeziune) || - ||
* Toate cifrele sunt
exprimate în prețurile constante din 2011.
În vederea îmbunătățirii capacității fondurilor
de a îndeplini obiectivele principale ale Strategiei Europa 2020, prezenta
propunere stabilește cotele minime alocate FSE pentru fiecare categorie de
regiuni definite în propunerea de regulament general. Ca urmare, FSE
beneficiază de o cotă minimă totală de 25 % din bugetul alocat pentru politica
de coeziune (excluzând alocarea pentru facilitatea „Conectarea Europei”), și anume
84 de miliarde EUR. Alocarea minimă indicată pentru FSE include bugetul aferent
viitoarei propuneri a Comisiei privind sprijinul alimentar acordat pentru
persoanele cele mai defavorizate (2,5 miliarde EUR).
5.           REZUMATUL
CONȚINUTULUI REGULAMENTULUI
În ceea ce privește domeniul de aplicare,
proiectul de regulament privind FSE pentru perioada 2014-2020 propune ca FSE să
vizeze patru „obiective tematice” în întreaga Uniune Europeană: (i) promovarea
ocupării forței de muncă și a mobilității lucrătorilor; (i) efectuarea de
investiții în domeniul educației, al formării competențelor și al învățării pe
tot parcursul vieții; (iii) promovarea incluziunii sociale și combaterea
sărăciei; (iv) consolidarea capacității instituționale și a eficienței
administrației publice. Fiecare obiectiv tematic este transpus în categorii de
intervenție sau „priorități de investiții”. În plus, FSE ar trebui să
contribuie, de asemenea, la realizarea altor obiective tematice, cum ar fi
susținerea trecerii la o economie cu emisii scăzute de dioxid de carbon,
neinfluențabilă de schimbările climatice și eficientă din punct de vedere al
utilizării resurselor, intensificarea utilizării tehnologiilor informației și
comunicațiilor, consolidarea cercetării, a dezvoltării tehnologice și a
inovării, precum și creșterea competitivității întreprinderilor mici și
mijlocii.
Concentrarea finanțării este necesară pentru a
realiza un impact suficient și demonstrabil. În vederea asigurării acestei
concentrări, se propun următoarele:
–
sprijinul pentru capacitatea administrativă ar
trebui limitat la statele membre cu regiuni mai puțin dezvoltate sau eligibile
pentru Fondul de coeziune;
–
cel puțin 20 % din sumele alocate FSE ar trebui
utilizate pentru „promovarea incluziunii sociale și combaterea sărăciei”;
–
în cadrul programele operaționale, finanțarea ar
trebui să se concentreze asupra unui număr limitat de „priorități de investiții”.
În plus, proiectul de regulament clarifică și
consolidează contribuția FSE la angajamentul Uniunii în favoarea eliminării
inegalităților dintre femei și bărbați și prevenirea discriminării. Statele
membre ar trebui să combine o abordare integratoare solidă și acțiuni specifice
de promovare a egalității de șanse între femei și bărbați și a nediscriminării.
De asemenea, proiectul de regulament are drept
obiectiv de a consolida inovarea socială și cooperarea transnațională în cadrul
FSE, prin intermediul unui stimulent sub forma unor rate de cofinanțare mai
ridicate pentru axele prioritare aferente acestora, a unor dispoziții specifice
în materie de programare și monitorizare și al unui rol mai important al
Comisiei în schimbul și difuzarea bunelor practici, a acțiunilor comune și a
rezultatelor în cadrul Uniunii.
În ceea ce privește sistemele de monitorizare
și evaluare, proiectul de regulament propune standarde minime de calitate și un
set de indicatori comuni obligatorii. Aceasta ar trebui să asigure că monitorizarea
generează date solide și fiabile care pot fi ușor agregate la nivelul UE și că
evaluarea se concentrează asupra evaluării eficienței și a impactului
sprijinului FSE.
Proiectul de regulament acordă o mare
importanță implicării partenerilor sociali și a organizațiilor neguvernamentale
în materie de programare și punere în aplicare a priorităților și operațiunilor
FSE. În acest scop, pentru regiunile și țările mai puțin dezvoltate, proiectul
de regulament prevede ca o sumă corespunzătoare din resursele FSE să fie
alocată pentru acțiuni de consolidare a capacităților partenerilor sociali și
ale organizațiilor neguvernamentale. Activitățile comune întreprinse de
partenerii sociali vor beneficia, de asemenea, de sprijin, luând în considerare
rolul esențial al acestora în domeniul ocupării forței de muncă, al educației
și al incluziunii sociale.
În același spirit, proiectul de regulament
propune un număr limitat de norme de eligibilitate specifice pentru a facilita
accesul beneficiarilor mai mici și al operațiunilor de dimensiuni mai reduse la
finanțarea acordată din FSE, precum și luarea în considerare a faptului că
operațiunile și beneficiarii FSE au un caracter diferit, comparativ cu alte
fonduri. Pentru ca beneficiarii să profite de simplificare, proiectul de
regulament propune extinderea utilizării opțiunilor de costuri simplificate,
inclusiv introducând obligativitatea folosirii acestora în cazul operațiunilor
de dimensiuni mai reduse. Aceste prevederi vor diminua sarcina administrativă
suportată de beneficiari și de autoritățile de gestionare, consolidând
orientarea FSE spre obținerea de rezultate și vor contribui la reducerea
ratelor de eroare.
În fine, sunt introduse dispoziții specifice
privind instrumentele financiare pentru a încuraja statele membre și regiunile
să utilizeze FSE într-un mod mai avantajos, crescând astfel capacitatea
acestuia de a finanța acțiuni de susținere a ocupării forței de muncă, a
educației și a incluziunii sociale.

2011/0268 (COD)
Propunere de
REGULAMENT AL PARLAMENTULUI EUROPEAN ŞI
AL CONSILIULUI
privind Fondul social european și de abrogare
a Regulamentului (CE) nr. 1081/2006
PARLAMENTUL EUROPEAN ȘI CONSILIUL
UNIUNII EUROPENE,
având în vedere Tratatul privind funcționarea
Uniunii Europene, în special articolul 164,
având în vedere propunerea Comisiei Europene[9],
după transmiterea proiectului de act
legislativ către parlamentele naționale,
având în vedere avizul Comitetului Economic și
Social European[10],
având în vedere avizul Comitetului Regiunilor[11],
hotărând în conformitate cu procedura
legislativă ordinară,
întrucât:
(1)
Regulamentul (UE) nr. […] instituie cadrul în care
se înscrie acțiunea Fondului social european (FSE), a Fondului european de
dezvoltare regională (FEDR), a Fondului de coeziune, a Fondului european agricol
pentru dezvoltare rurală și a Fondului european pentru pescuit și afaceri
maritime și stabilește, în special, obiectivele tematice, principiile și
normele referitoare la programare, monitorizare și evaluare, gestionare și
control. Prin urmare, este necesar să se precizeze misiunea și domeniul de
aplicare ale Fondului social european, precum și prioritățile de investiții
conexe care abordează obiectivele tematice, precum și să se prevadă dispoziții
specifice privind tipurile de activități care pot fi finanțate din FSE.
(2)
FSE ar trebui să îmbunătățească șansele de
angajare, să promoveze educația și învățarea pe tot parcursul vieții și să
dezvolte politici de incluziune activă, în conformitate cu sarcinile care revin
FSE prin articolul 162 din tratat, contribuind astfel la coeziunea economică,
socială și teritorială, în conformitate cu articolul 174 din tratat. În
conformitate cu articolul 9 din tratat, FSE ar trebui să țină seama de
cerințele privind promovarea unui nivel ridicat al ocupării forței de muncă, garantarea
unei protecții sociale corespunzătoare, combaterea excluziunii sociale, precum
și de cerințele privind un nivel ridicat de educație, de formare profesională
și de protecție a sănătății umane.
(3)
Consiliul European din 17 iunie 2010 a lansat
apelul ca toate politicile comune, inclusiv politica de coeziune, să sprijine
Strategia Europa 2020 pentru o creștere inteligentă, durabilă și favorabilă
incluziunii[12].
Pentru a se asigura alinierea deplină a FSE la obiectivele acestei strategii,
în special în ceea ce privește ocuparea forței de muncă, educația și combaterea
excluziunii sociale, FSE ar trebui să sprijine statele membre în punerea în
aplicare a recomandărilor Consiliului privind orientările generale referitoare
la politicile economice ale statelor membre și ale Uniunii, precum și a
deciziilor Consiliului privind orientările pentru politicile de ocupare a
forței de muncă ale statelor membre, adoptate în conformitate cu articolele 121
și 148 alineatul (4) din tratat. De asemenea, el ar trebui să contribuie la
punerea în aplicare a inițiativelor emblematice, „O agendă pentru noi
competențe și locuri de muncă”[13],
„Tineretul în mișcare”[14]
și „Platforma europeană de combatere a sărăciei și a excluziunii sociale”[15] beneficiind de o atenție
specială. FSE va sprijini, de asemenea, activitățile desfășurate în cadrul
inițiativelor „O agendă digitală”[16]
și „O Uniune a inovării”[17].
(4)
Uniunea Europeană se confruntă cu provocări
structurale generate de globalizarea economică, evoluția tehnologică,
îmbătrânirea crescândă a forței de muncă, precum și de carențele tot mai
accentuate în materie de competențe și de forță de muncă în anumite sectoare și
regiuni. Provocările au fost agravate de recenta criză economică și financiară,
care a determinat creșterea nivelului șomajului, afectând în special tinerii și
alte grupuri vulnerabile, cum ar fi migranții. FSE ar trebui să aibă ca
obiectiv promovarea ocupării forței de muncă și sprijinirea mobilității
lucrătorilor, efectuarea de investiții în domeniul educației, al formării competențelor
și al învățării pe tot parcursul vieții, promovarea incluziunii sociale și
combaterea sărăciei. În promovarea unei mai bune funcționări a piețelor muncii,
prin sporirea mobilității geografice transnaționale a lucrătorilor, FSE ar
trebui, în special, să sprijine serviciile europene pentru ocuparea forței de
muncă (EURES) în ceea ce privește recrutarea și serviciile conexe de informare,
consiliere și orientare la nivel național și transfrontalier.
(5)
Pe lângă aceste priorități, eficiența
administrației publice ar trebui îmbunătățită, iar capacitatea instituțională a
părților interesate care își desfășoară activitatea în domeniul ocupării forței
de muncă, al educației și al politicilor sociale ar trebui să fie consolidată
în regiunile și statele membre mai puțin dezvoltate, în vederea stimulării
creșterii economice și a șanselor de angajare.
(6)
În același timp, este esențial să se sprijine
dezvoltarea și competitivitatea întreprinderilor mici și mijlocii europene și
să se asigure că, prin dobândirea de competențe adecvate și prin fructificarea
oportunităților de învățare pe tot parcursul vieții, persoanele se pot adapta
noilor provocări, cum ar fi trecerea la o economie bazată pe cunoaștere, agenda
digitală și tranziția către o economie cu emisii scăzute de dioxid de carbon și
mai eficientă din punct de vedere energetic. Prin urmărirea principalelor sale
obiectivelor tematice, FSE ar trebui să contribuie la abordarea acestor
provocări. În acest context, FSE ar trebui să susțină tranziția forței de muncă
spre competențe și locuri de muncă mai ecologice, în special în sectoarele
eficientizării utilizării energiei, energiei regenerabile și transporturilor
durabile, luând în considerare intențiile Uniunii de a majora la cel puțin 20 %
procentul din bugetul UE alocat pentru aducerea în prim-plan a aspectelor
legate de climă, reunind contribuții din diferite domenii de politici.
(7)
FSE ar trebui să contribuie la realizarea
Strategiei Europa 2020, asigurând o mai mare concentrare a sprijinului pentru
prioritățile Uniunii Europene. FSE ar trebui, în special, să își intensifice
sprijinul în favoarea combaterii excluziunii sociale și a sărăciei, prin
asigurarea unei alocări minime. În conformitate cu nivelul de dezvoltare al
regiunilor care beneficiază de sprijin, alegerea și numărul priorităților de
investiții susținute din FSE ar trebui, de asemenea, limitate.
(8)
Pentru a se asigura o monitorizare mai strictă și o
mai bună evaluare a rezultatelor obținute la nivel european datorită acțiunilor
sprijinite din FSE, ar trebui să se stabilească un set comun de indicatori de
realizare și de rezultat.
(9)
Punerea în aplicare eficientă și efectivă a
acțiunilor sprijinite din FSE depinde de buna guvernanță și de parteneriatul
dintre toți actorii teritoriali și socioeconomici relevanți, în special
partenerii sociali și organizațiile neguvernamentale. Prin urmare, este necesar
ca statele membre să încurajeze participarea partenerilor sociali și a
organizațiilor neguvernamentale în punerea în aplicare a FSE.
(10)
Statele membre și Comisia ar trebui să se asigure
că punerea în aplicare a priorităților finanțate din FSE contribuie la
promovarea egalității între femei și bărbați, în conformitate cu articolul 8
din tratat. Evaluările efectuate au arătat importanța luării în considerare a
aspectului apartenenței la unul dintre sexe în toate dimensiunile programelor,
asigurându-se, în același timp, că sunt întreprinse acțiuni specifice de
promovare a egalității între femei și bărbați.
(11)
În conformitate cu articolul 10 din tratat, punerea
în aplicare a priorităților finanțate din FSE ar trebui să contribuie la
combaterea discriminării pe motive de sex, rasă sau origine etnică, religie sau
convingeri, handicap, vârstă sau orientare sexuală. FSE ar trebui să sprijine
îndeplinirea obligației în temeiul Convenției ONU privind drepturile
persoanelor cu handicap în ceea ce privește, inter alia, educația,
ocuparea unui loc de muncă și accesibilitatea. FSE ar trebui, de asemenea, să
promoveze tranziția de la asistența instituțională la cea acordată la nivelul
comunității.
(12)
Este esențial să se acorde sprijin inovării sociale
pentru ca politicile să răspundă mai bine schimbării sociale, precum și să
încurajeze și să sprijine întreprinderile sociale inovatoare. În special,
testarea și evaluarea soluțiilor inovatoare înainte de aplicarea acestora pe
scară largă sunt esențiale pentru îmbunătățirea eficienței politicilor și, prin
urmare, justifică sprijinul specific acordat din FSE.
(13)
Cooperarea transnațională are o importantă valoare
adăugată și este necesară pentru consolidarea rolului Comisiei în facilitarea
schimburilor de experiență și în coordonarea punerii în aplicare a
inițiativelor relevante.
(14)
Mobilizarea părților interesate regionale și locale
este necesară pentru punerea în aplicare a Strategiei Europa 2020 și realizarea
obiectivelor sale principale. Pactele teritoriale, inițiativele locale pentru
ocuparea forței de muncă și incluziune socială, strategiile de dezvoltare
locală elaborate de comunități și strategiile de dezvoltare urbană durabilă pot
fi utilizate și susținute pentru a implica mai activ autoritățile regionale și
locale, orașele, partenerii sociali și organizațiile neguvernamentale în
punerea în aplicare a programelor.
(15)
Regulamentul (UE) nr. […] prevede că normele
privind eligibilitatea cheltuielilor trebuie stabilite la nivel național, cu
anumite excepții în cazul cărora este necesar să se prevadă dispoziții
specifice.
(16)
Pentru a simplifica utilizarea FSE și a reduce
riscul de erori și având în vedere caracterul specific al operațiunilor
sprijinite din FSE, este oportun să se prevadă dispoziții care să completeze
articolele 57 și 58 din Regulament (UE) nr. […].
(17)
Statele membre și regiunile ar trebui încurajate să
utilizeze FSE într-un mod mai avantajos prin intermediul unor instrumente
financiare pentru a sprijini, de exemplu, studenții, crearea de locuri de
muncă, mobilitatea lucrătorilor, incluziunea socială și antreprenoriatul
social.
(18)
Competența de a adopta acte legislative în
conformitate cu articolul 290 din Tratatul privind funcționarea Uniunii
Europene ar trebui să fie delegată Comisiei pentru a defini baremurile standard
pentru costurile unitare și sumele forfetare, precum și valorile maxime ale
acestora, conform diferitelor tipuri de operațiuni, precum și pentru a stabili
normele și condițiile specifice aplicabile garanțiilor bazate pe politici. Este
deosebit de important ca, în cadrul activității sale pregătitoare, Comisia să
organizeze consultări adecvate, inclusiv la nivel de experți. Atunci când
pregătește și elaborează acte delegate, Comisia ar trebui să asigure
transmiterea simultană, în timp util și adecvată a documentelor relevante către
Parlamentul European și Consiliu.
(19)
Prezentul regulament înlocuiește Regulamentul (CE)
nr. 1081/2006 al Parlamentului European și al Consiliului din 5 iulie 2006
privind Fondul social european și de abrogare a Regulamentului (CE) nr.
1784/1999[18].
Prin urmare, regulamentul respectiv ar trebui abrogat,
ADOPTĂ PREZENTUL REGULAMENT:
Capitolul I
Dispoziții generale
Articolul 1
Obiect
Prezentul regulament stabilește misiunea
Fondului social european (FSE), domeniul de aplicare a asistenței acordate prin
intermediul lui, dispoziții specifice și tipurile de cheltuieli eligibile
pentru asistență.
Articolul 2
Misiune
1.
FSE promovează niveluri ridicate de ocupare a
forței de muncă și de calitate a locurilor de muncă, sprijină mobilitatea
geografică și profesională a lucrătorilor, facilitează adaptarea acestora la
schimbare, încurajează un nivel ridicat de educație și formare, promovează
egalitatea între femei și bărbați, egalitatea de șanse și nediscriminarea,
îmbunătățește incluziunea socială și combate sărăcia, contribuind astfel la
realizarea priorităților Uniunii Europene în ceea ce privește consolidarea
coeziunii economice, sociale și teritoriale.
2.
FSE își îndeplinește misiunea prin sprijinirea
statelor membre în îndeplinirea priorităților și a obiectivelor principale ale
Strategiei Europa 2020 pentru o creștere inteligentă, durabilă și favorabilă
incluziunii. FSE sprijină elaborarea și punerea în aplicare a politicilor și a
acțiunilor, ținând seama de orientările integrate pentru politicile economice
și de ocupare a forței de muncă ale statelor membre[19] și de recomandările
Consiliului privind programele naționale de reformă.
3.
Beneficiarii FSE sunt persoane, inclusiv grupuri
dezavantajate, cum ar fi șomerii pe termen lung, persoanele cu handicap,
migranții, minoritățile etnice, comunitățile marginalizate și persoanele care
se confruntă cu excluziunea socială. De asemenea, FSE acordă sprijin
întreprinderilor, sistemelor și structurilor, pentru a facilita adaptarea
acestora la noile provocări și pentru a promova buna guvernanță și punerea în
aplicare a reformelor, în special în domeniile ocupării forței de muncă,
educației și politicilor sociale.
Articolul 3
Domeniul de aplicare a
sprijinului
1.
În cadrul obiectivelor tematice enumerate mai jos
și în conformitate cu articolul 9 din Regulamentul (UE) nr. […], FSE sprijină
următoarele priorități de investiții:
(a)
promovarea ocupării forței de muncă și sprijinirea
mobilității lucrătorilor prin:
(i)      acces la locuri de muncă pentru
solicitanții de locuri de muncă și persoanele inactive, inclusiv inițiative
locale de ocupare a forței de muncă, precum și sprijin pentru mobilitatea
lucrătorilor;
(ii)      integrare durabilă pe piața muncii a
tinerilor care nu au un loc de muncă, nu urmează studii sau cursuri de formare
profesională;
(iii)     activitate independentă, antreprenoriat
și înființare de întreprinderi;
(iv)     egalitate între femei și bărbați și
reconcilierea vieții profesionale cu cea privată;
(v)     adaptarea la schimbare a lucrătorilor, a
întreprinderilor și a antreprenorilor;
(vi)     îmbătrânire activă și în condiții bune
de sănătate;
(vii)    modernizarea și consolidarea
instituțiilor de pe piața muncii, inclusiv acțiuni pentru îmbunătățirea
mobilității transnaționale a lucrătorilor;
(b)
efectuarea de investiții în domeniul educației, al
formării competențelor și al învățării pe tot parcursul vieții prin:
(i)      reducerea ratei de părăsire timpurie a
școlii și promovarea accesului egal la învățământ preșcolar, primar și secundar
de bună calitate;
(ii)      îmbunătățirea calității, a eficienței
și a deschiderii învățământului terțiar și a celui echivalent în vederea
creșterii participării și a nivelului de educație;
(iii)     creșterea accesului la învățarea pe tot
parcursul vieții, actualizarea competențelor și a aptitudinilor forței de muncă
și sporirea importanței pe piața muncii a educației și a sistemelor de formare;
(c)
promovarea incluziunii sociale și combaterea
sărăciei prin:
(i)      incluziune activă;
(ii)      integrarea comunităților marginalizate,
cum ar fi romii;
(iii)     combaterea discriminării pe motive de
sex, rasă sau origine etnică, religie sau convingeri, handicap, vârstă sau
orientare sexuală;
(iv)     creșterea accesului la servicii
accesibile, durabile și de înaltă calitate, inclusiv asistență medicală și
servicii sociale de interes general;
(v)     promovarea economiei sociale și a
întreprinderilor sociale;
(vi)     strategii de dezvoltare locală elaborate
la nivelul comunității;
(d)
creșterea capacității instituționale și a
eficienței administrației publice prin:
(i)      efectuarea de investiții în capacitatea
instituțională și în eficiența administrațiilor și a serviciilor publice în
perspectiva realizării de reforme, a unei mai bune legiferări și a bunei
guvernanțe;
Această prioritate de investiții este aplicabilă doar pe întreg teritoriul
statelor membre care au cel puțin o regiune NUTS de nivel 2, astfel cum este
definită la articolul 82 alineatul (2) litera (a) din Regulamentul (UE) nr. […]
sau în statele membre eligibile pentru sprijinul acordat din Fondul de
coeziune.
(ii)      consolidarea capacităților pentru
părțile interesate care își desfășoară activitatea în domeniul ocupării forței
de muncă, al educației și al politicilor sociale, precum și pacte sectoriale și
teritoriale în vederea mobilizării în favoarea realizării de reforme la nivel
național, regional și local.
2.
Prin prioritățile de investiții prevăzute la
alineatul (1), FSE contribuie, de asemenea, la alte obiective tematice
enumerate la articolul 9 din Regulamentul (UE) nr. […], în principal prin:
(a)
sprijinirea trecerii la o economie cu emisii
scăzute de dioxid de carbon, neinfluențabilă de schimbările climatice,
eficientă din punct de vedere al utilizării resurselor și durabilă din punct de
vedere ecologic, prin reforma sistemelor de educație și formare, adaptarea
competențelor și a calificărilor, perfecționarea forței de muncă și crearea de
noi locuri de muncă în sectoarele legate de mediu și de energie;
(b)
îmbunătățirea accesibilității, a utilizării și a
calității tehnologiilor informației și comunicațiilor, prin dezvoltarea
competențelor digitale, investiții în e-incluziune și în competențe
antreprenoriale conexe;
(c)
consolidarea cercetării, a dezvoltării tehnologice
și a inovării, prin dezvoltarea studiilor postuniversitare, formarea cercetărilor,
activități de colaborare în rețea și parteneriate între instituții de
învățământ superior, centre de cercetare și tehnologice și întreprinderi;
(d)
creșterea competitivității întreprinderilor mici și
mijlocii, prin promovarea adaptabilității întreprinderilor și a lucrătorilor,
precum și prin sporirea investițiilor în capitalul uman.
Articolul 4
Coerență și concentrare
tematică
1.
Statele membre se asigură că strategia și acțiunile
prevăzute în programele operaționale sunt coerente și concentrate asupra
abordării provocărilor identificate în cadrul programelor naționale de reformă
și al recomandărilor relevante ale Consiliului, formulate în temeiul
articolului 148 alineatul (4) din tratat, pentru a contribui la realizarea
obiectivelor principale ale Strategiei Europa 2020 privind ocuparea forței de
muncă, educația și reducerea sărăciei.
2.
În fiecare stat membru, cel puțin 20 % din totalul
resurselor FSE sunt alocate obiectivului tematic „promovarea incluziunii
sociale și combaterea sărăciei” prevăzut la articolul 9 alineatul (9) din
Regulamentul (UE) nr. […].
3.
Statele membre urmăresc realizarea concentrării
tematice, conform următoarelor modalități:
(a)
în ceea ce privește regiunile mai dezvoltate,
statele membre concentrează 80 % din suma alocată fiecărui program operațional
în vederea îndeplinirii a cel mult patru priorități de investiții stabilite la
articolul 3 alineatul (1);
(b)
în ceea ce privește regiunile de tranziție, statele
membre concentrează 70 % din suma alocată fiecărui program operațional în
vederea îndeplinirii a cel mult patru priorități de investiții stabilite la
articolul 3 alineatul (1);
(c)
în ceea ce privește regiunile mai puțin dezvoltate,
statele membre concentrează 60 % din suma alocată fiecărui program operațional
în vederea îndeplinirii a cel mult patru priorități de investiții stabilite la
articolul 3 alineatul (1).
Articolul 5
Indicatori
1.
Indicatorii comuni, astfel cum se prevede în anexa
la prezentul regulament, precum și indicatorii specifici de program, sunt
utilizați în conformitate cu articolul 24 alineatul (3) și articolul 87
alineatul (2) litera (b) punctul (ii) din Regulamentul (UE) nr. […]. Toți
indicatorii sunt exprimați în cifre absolute.
Indicatorii comuni și indicatorii specifici de program în materie de realizare
se referă la operațiuni puse în aplicare parțial sau în totalitate. În cazul în
care este relevant pentru natura operațiunilor susținute, se stabilesc
valori-țintă cuantificate cumulativ pentru anul 2022. Indicatorii de referință
se stabilesc la zero.
Indicatorii comuni și indicatorii specifici de program în materie de rezultat
se referă la axele prioritare sau la subprioritățile stabilite în cadrul unei
axe prioritare. Indicatorii de referință utilizează cele mai recente date
disponibile. Se stabilesc valori-țintă cuantificate cumulativ pentru anul 2022.
2.
Odată cu rapoartele anuale de punere în aplicare,
autoritatea de gestionare transmite electronic date structurate pentru fiecare
prioritate de investiții. Datele se referă la clasificarea pe categorii și la
indicatorii de realizare și de rezultat.
Capitolul II
Dispoziții specifice privind programarea și punerea în aplicare
Articolul 6
Implicarea partenerilor
1.
Implicarea partenerilor sociali și a altor părți
interesate, în special organizații neguvernamentale, în punerea în aplicare a
programelor operaționale, astfel cum se prevede la articolul 5 din Regulamentul
(UE) nr. […], poate lua forma unor granturi globale, astfel cum sunt definite
la articolul 112 alineatul (7) din Regulamentul (UE) nr. […]. Într-un astfel de
caz, programul operațional precizează componenta programului vizată de grantul
global, inclusiv alocarea financiară indicativă pentru fiecare axă prioritară a
componentei respective.
2.
În scopul de a încuraja participarea adecvată a
partenerilor sociali la acțiunile sprijinite din FSE, autoritățile care
gestionează un program operațional într-o regiune, astfel cum este definită la
articolul 82 alineatul (2) litera (a) din Regulamentul (UE) nr. […], sau în
state membre eligibile pentru sprijinul acordat din Fondul de coeziune, se
asigură că o sumă corespunzătoare din resursele FSE este alocată acțiunilor de
consolidare a capacităților, sub formă de cursuri de formare, măsuri de
colaborare în rețea și consolidare a dialogului social, precum și activităților
întreprinse în comun de partenerii sociali.
3.
În scopul de a încuraja participarea adecvată și
accesul organizațiilor neguvernamentale la acțiunile sprijinite din FSE, în
special în domeniile incluziunii sociale, egalității între bărbați și femei și
egalității de șanse, autoritățile care gestionează un program operațional
într-o regiune, astfel cum este definită la articolul 82 alineatul (2) litera
(a) din Regulamentul (UE) nr. […], sau în state membre eligibile pentru
sprijinul acordat din Fondul de coeziune, se asigură că o sumă corespunzătoare
din resursele FSE este alocată consolidării capacităților organizațiilor
neguvernamentale.
Articolul 7
Promovarea egalității de
șanse între bărbați și femei
Statele membre și Comisia asigură promovarea
egalității între bărbați și femei prin acordarea unei importanțe de prim ordin
acestui aspect, astfel cum se prevede la articolul 7 din Regulamentul (UE) nr.
[…], și prin anumite acțiuni punctuale specifice, astfel cum se prevede la
articolul 3 alineatul (1) litera (a) punctul (iv), în special în scopul
creșterii participării durabile a femeilor în ocuparea forței de muncă și a
creșterii numărului de femei angajate, al reducerii segregării bazate pe
apartenența de sex pe piața muncii, al combaterii stereotipurilor aferente
apartenenței de sex în domeniul educației și formării și al promovării
reconcilierii vieții profesionale a bărbaților și a femeilor cu viața privată.
Articolul 8
Promovarea egalității de
șanse și nediscriminarea
Statele membre și Comisia promovează
egalitatea de șanse pentru toți, inclusiv accesibilitatea pentru persoanele cu
handicap, prin acordarea unei importanțe de prim ordin principiului
nediscriminării, astfel cum se prevede la articolul 7 din Regulamentul (UE) nr.
[…], precum și prin acțiuni specifice în cadrul priorităților de investiții,
astfel cum sunt definite la articolul 3 și, în special, la articolul 3
alineatul (1) litera (c) punctul (iii). Astfel de acțiuni vizează persoanele
expuse riscului de discriminare și persoanele cu handicap, în vederea creșterii
participării acestora pe piața muncii, a consolidării incluziunii sociale a
acestora, a reducerii inegalităților în ceea ce privește nivelul de educație și
starea de sănătate și a facilitării tranziției de la asistența instituțională
la cea acordată la nivelul comunității.
Articolul 9
Inovare socială
1.
FSE promovează inovarea socială în toate sectoarele
care intră în domeniul său de aplicare, astfel cum sunt definite la articolul 3
din prezentul regulament, în special în scopul testării și aplicării la scară
largă a soluțiilor inovatoare pentru a răspunde nevoilor sociale.
2.
În cadrul programelor lor operaționale, statele
membre identifică teme pentru inovare socială, care corespund nevoilor lor
specifice.
3.
Comisia facilitează consolidarea capacităților în materie
de inovare socială, în special prin sprijinirea învățării reciproce, crearea de
rețele de colaborare și diseminarea bunelor practici și metodologii.
Articolul 10
Cooperare transnațională
1.
Statele membre sprijină cooperarea transnațională
în scopul promovării învățării reciproce, sporind, astfel, eficacitatea
politicilor susținute din FSE. Cooperarea transnațională implică parteneri din
cel puțin două state membre.
2.
Statele membre pot selecta teme de cooperare
transnațională pe baza unei liste propuse de către Comisie și aprobate de către
Comitetul FSE.
3.
Comisia facilitează cooperarea transnațională
privind temele prevăzute la alineatul (2) prin intermediul învățării reciproce
și al unor acțiuni coordonate sau comune. În special, Comisia utilizează o platformă
la nivelul UE pentru a facilita schimbul de experiență, consolidarea
capacităților și colaborarea în rețea, precum și difuzarea rezultatelor
relevante. În plus, Comisia dezvoltă un cadru de punere în aplicare coordonată,
inclusiv criterii comune de eligibilitate, tipuri de acțiuni și calendarul
acestora, precum și abordări metodologice comune pentru monitorizare și
evaluare, în vederea facilitării cooperării transnaționale.
Articolul 11
Dispoziții specifice fondului
privind programele operaționale
1.
Prin derogare de la articolul 87 alineatul (1) din
Regulamentul (UE) nr. […], programele operaționale pot stabili axe prioritare
pentru punerea în aplicare a inovării sociale și a cooperării transnaționale,
astfel cum se prevede la articolele 9 și 10.
2.           Prin derogare de la articolul
109 alineatul (3) din Regulamentul (UE) nr. […], rata maximă de cofinanțare
prevăzută pentru axele prioritare se majorează cu zece puncte procentuale, dar
nedepășind 100 %, în cazul în care o axă prioritară vizează în întregime inovarea
socială sau cooperarea transnațională ori o combinație a celor două.
3.           Pe lângă dispozițiile de la
articolul 87 alineatul (3) din Regulamentul (UE) nr. […], programele
operaționale stabilesc, de asemenea, contribuția acțiunilor planificate care
beneficiază de sprijin din FSE:
(e)
la obiectivele tematice enumerate la articolul 9
alineatele (1) - (7) din Regulamentul (UE) nr. […] în funcție de axa
prioritară, după caz;
(f)
la inovarea socială și cooperarea transnațională,
astfel cum se prevede la articolele 9 și 10, în cazul în care acestea nu sunt
reglementate de o axă prioritară dedicată.
Articolul 12
Dispoziții specifice privind
regimul caracteristicilor teritoriale specifice
1.           FSE poate sprijini strategii
de dezvoltare locală elaborate la nivelul comunității, astfel cum se prevede la
articolul 28 din Regulamentul (UE) nr. […], pacte teritoriale și inițiative
locale pentru ocuparea forței de muncă, educație și incluziune socială, precum
și investiții teritoriale integrate (ITI), astfel cum se prevede la articolul
99 din Regulament (UE) nr. […].
2.           Completând intervențiile
FEDR, astfel cum se prevede la articolul 7 din Regulamentul (UE) nr. [FEDR],
FSE poate sprijini strategii de dezvoltare urbană durabilă prin strategii care
stabilesc acțiuni integrate pentru abordarea provocărilor economice, ecologice
și sociale care afectează zonele urbane ale orașelor enumerate în contractul de
parteneriat.
Capitolul III
Dispoziții specifice privind gestiunea financiară
Articolul 13
Eligibilitatea cheltuielilor
1.
FSE acordă sprijin cheltuielilor eligibile care, în
pofida dispozițiilor articolului 109 alineatul (2) litera (b) din Regulamentul
(UE) nr. […], pot include orice resurse financiare constituite în mod
colectiv de către angajatori și lucrători.
2.
Prin derogare de la articolul 60 alineatul (2) din
Regulamentul (UE) nr. […], FSE poate acorda sprijin cheltuielilor angajate
pentru operațiuni care au loc în afara zonei vizate de program, dar pe
teritoriul Uniunii, sub rezerva îndeplinirii următoarelor două condiții:
(g)
operațiunea este în beneficiul zonei vizate de
program;
(h)
obligațiile autorităților referitoare la program în
ceea ce privește gestionarea, controlul și auditul operațiunii sunt îndeplinite
de către autoritățile responsabile de programul în cadrul căruia operațiunea
respectivă este susținută sau acestea încheie acorduri cu autoritățile din
statul membru în care operațiunea este pusă în aplicare, sub rezerva
îndeplinirii condițiilor prevăzute la alineatul (2) litera (a) și a
obligațiilor în ceea ce privește gestionarea, controlul și auditul operațiunii.
3.
În plus față de cheltuielile prevăzute la articolul
59 alineatul (3) din Regulamentul (UE) nr. […], achiziționarea de
infrastructură, terenuri și bunuri imobiliare nu este eligibilă pentru o
contribuție din partea FSE.
4.
Contribuțiile în natură sub formă de indemnizații
sau salarii plătite de un terț în beneficiul participanților la o operațiune
pot fi eligibile pentru o contribuție din partea FSE, cu condiția ca valoarea
acestora să nu depășească costul suportat de către terț și ca acestea să fie
angajate în conformitate cu normele naționale, inclusiv normele contabile.
Articolul 14
Opțiuni de costuri
simplificate
1.
În plus față de metodele prevăzute la articolul 57
din Regulamentul (UE) nr. […], Comisia poate rambursa cheltuielile efectuate de
către statele membre pe baza baremurilor standard pentru costuri unitare și
sume forfetare definite de către Comisie. Sumele calculate pe această bază sunt
considerate drept sprijin public plătit beneficiarilor și drept cheltuieli eligibile,
în sensul aplicării Regulamentului (UE) nr. […]
În acest scop, în conformitate cu articolul 16,
Comisia are competența de a adopta acte delegate privind tipul de operațiuni
vizate, definițiile baremurilor standard pentru costuri unitare și sume forfetare,
precum și valorile maxime ale acestora, care pot fi ajustate conform metodelor
aplicabile convenite de comun acord.
Obiectivul exclusiv al auditului financiar este de
a verifica îndeplinirea condițiilor în vederea rambursării de către Comisie, pe
baza baremurilor standard pentru costuri unitare și sume forfetare.
În cazul utilizării acestor forme de finanțare,
statul membru poate să aplice propriile sale practici contabile pentru
susținerea operațiunilor. În sensul prezentului regulament și al Regulamentului
(UE) nr. […], aceste practici contabile și sumele rezultate nu fac obiectul
unui audit efectuat de către autoritatea de audit sau de către Comisie.
2.
În conformitate cu articolul 57 alineatul (1)
litera (d) și alineatul (4) litera (d) din Regulamentul (UE) nr. […], o rată
fixă de până la 40 % din costurile directe de personal eligibile poate fi
folosită pentru a acoperi restul costurilor eligibile ale unei operațiuni.
3.
Granturile rambursate pe baza costurilor eligibile
ale operațiunilor, determinate prin finanțare forfetară, baremurile standard
pentru costurile unitare și sumele forfetare, astfel cum se prevede la
articolul 57 alineatul (1) din Regulamentul (UE) nr. […], pot fi calculate de
la caz la caz prin trimitere la un proiect de buget convenit ex ante de
către autoritatea de gestionare, în cazul în care finanțarea publică nu
depășește 100 000 EUR.
4.
Granturile în cazul cărora finanțarea publică nu
depășește 50 000 EUR se acordă sub formă de sume forfetare sau de baremuri
standard pentru costuri unitare, cu excepția operațiunilor care beneficiază de
sprijin în cadrul unei scheme de ajutor de stat.

Articolul 15
Instrumente financiare
1.
În temeiul articolului 32 din Regulamentul (UE) nr.
[…], FSE poate sprijini acțiuni și politici care fac parte din domeniul său de
aplicare prin intermediul unor instrumente financiare, cum ar fi scheme de
partajare a riscului, participații și creanțe, fonduri de garantare, fonduri de
participare și fonduri de acordare împrumuturi.
2.
FSE poate fi utilizat pentru a îmbunătăți accesul
la piețele de capital pentru organismele publice și private de la nivel
național și regional responsabile de punerea în aplicare a unor acțiuni și
politici care fac parte din domeniul de aplicare a FSE și a programului
operațional prin „garanții bazate pe politicile FSE”, sub rezerva aprobării de
către Comisie.
Comisia are competența de a adopta acte delegate,
în conformitate cu articolul 16, pentru a defini norme și condiții specifice
privind cererile statelor membre, inclusiv plafoane pentru garanții bazate pe
politici, asigurând, în special, că utilizarea lor nu duce la niveluri excesive
ale datoriei organismelor publice.
Fiecare cerere este evaluată de către Comisie, iar
aceasta aprobă fiecare „garanție bazată pe politicile FSE”, cu condiția ca
aceasta să intre sub incidența programului operațional prevăzut la articolul 87
din Regulamentul (UE) nr. […] și să fie în conformitate cu normele și
condițiile specifice stabilite.

Capitolul IV
Delegarea de competențe și dispoziții finale
Articolul 16
Exercitarea delegării
1.
Se conferă Comisiei competența de a adopta acte
delegate, sub rezerva îndeplinirii condițiilor prevăzute la prezentul articol.
2.
Delegarea de competențe prevăzută la articolul 14
alineatul (1) și la articolul 15 alineatul (2) se conferă pentru o perioadă
nedeterminată, începând cu 1 ianuarie 2014.
3.
Delegarea de competențe prevăzută la articolul 14
alineatul (1) primul paragraf și la articolul 15 alineatul (2) al doilea
paragraf poate fi revocată în orice moment de către Parlamentul European sau de
către Consiliu. O decizie de revocare pune capăt delegării competențelor
precizate în decizia respectivă. Revocarea intră în vigoare în ziua următoare
publicării deciziei în Jurnalul Oficial al Uniunii Europene sau la o
dată ulterioară precizată în text. Revocarea nu aduce atingere validității
actelor delegate care sunt deja în vigoare.
4.
De îndată ce adoptă un act delegat, Comisia
notifică simultan Parlamentul European și Consiliul cu privire la acesta.
5.
Un act delegat adoptat în temeiul articolului 14
alineatul (1) primul paragraf și al articolului 15 alineatul (2) al doilea
paragraf intră în vigoare doar dacă nicio obiecție nu a fost formulată de către
Parlamentul European sau de către Consiliu în termen de 2 luni de la
notificarea Parlamentului European și a Consiliului cu privire la actul
respectiv sau dacă, înainte de expirarea acestui termen, atât Parlamentul
European cât și Consiliul au informat Comisia că nu au obiecții. Acest
termen se prelungește cu 2 luni la inițiativa Parlamentului European sau a
Consiliului.
Articolul 17
Abrogare
Regulamentul (CE) nr. 1081/2006 se abrogă
cu începere de la 1 ianuarie 2014.
Trimiterile la regulamentul abrogat se
interpretează ca trimiteri la prezentul regulament.
Articolul 18
Clauză de revizuire
Parlamentul European și Consiliul revizuiesc
prezentul regulament până la 31 decembrie 2020, în conformitate cu articolul
164 din tratat.
Articolul 19
Intrare în vigoare
Prezentul regulament intră în vigoare în ziua
următoare datei publicării în Jurnalul Oficial al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European                      Pentru
Consiliu
Președintele                                                  Președintele
ANEXĂ
Indicatorii comuni de realizare și de rezultat privind investițiile realizate
din FSE
(1)
Indicatori comuni de realizare privind
participanții
Participanți[20]
sunt persoanele care beneficiază în mod direct de o investiție din FSE, care
pot fi identificate, cărora li se pot solicita caracteristicile și pentru care
sunt angajate cheltuieli specifice. Ceilalți beneficiari nu ar trebui să fie
considerați participanți.
·      șomeri, inclusiv șomeri pe termen lung*;
·      șomeri pe termen lung*;
·      persoane inactive*;
·      persoane inactive, care nu urmează studii sau cursuri de formare*;
·      angajați, inclusiv lucrători care desfășoară o activitate
independentă*;
·      persoane cu vârsta sub 25 de ani*;
·      persoane cu vârsta peste 54 de ani*;
·      persoane cu studii primare (ISCED 1) sau gimnaziale (ISCED 2)*;
·      persoane cu studii liceale (ISCED 3) sau postliceale (ISCED 4)*;
·      persoane cu studii superioare (ISCED 5 – 8)*;
·      migranți, persoane de origine străină, minorități (inclusiv comunități
marginalizate, cum ar fi romii) **;
·      persoane cu handicap**;
·      alte persoane defavorizate **.
Numărul total de participanți se calculează
automat, pe baza indicatorilor de realizare.
Aceste date privind participanții care iau
parte la o operațiune sprijinită din FSE trebuie furnizate în rapoartele anuale
de punere în aplicare, astfel cum se prevede la articolul 44 alineatele (1) și
(2) și la articolul 101 alineatul (1) din Regulamentul (UE) nr. […]. Toate
datele trebuie defalcate în funcție de sex.

(2)
Indicatori comuni de realizare pentru entități
·      numărul de proiecte puse în aplicare integral sau parțial de parteneri
sociali sau de organizații neguvernamentale;
·      numărul de proiecte care se adresează administrațiilor publice sau
serviciilor publice;
·      numărul de microîntreprinderi și de întreprinderi mici și mijlocii care
beneficiază de sprijin.
Aceste date trebuie furnizate în rapoartele
anuale de punere în aplicare, astfel cum se prevede la articolul 44 alineatele
(1) și (2) și la articolul 101 alineatul (1) din Regulamentul (UE) nr. […].

(3)
Indicatori comuni de rezultat imediat privind
participanții
·      persoane inactive recent angajate în căutarea unui loc de muncă la
încetarea calității de participant;
·      persoane care urmează studii/cursuri de formare la încetarea calității
de participant;
·      persoane care dobândesc o calificare la încetarea calității de
participant;
·      persoane care au un loc de muncă la încetarea calității de participant.
Aceste date trebuie furnizate în rapoartele
anuale de punere în aplicare, astfel cum se prevede la articolul 44 alineatele
(1) și (2) și la articolul 101 alineatul (1) din Regulamentul (UE) nr. […].
Toate datele trebuie defalcate în funcție de sex.

(4)
Indicatori comuni de rezultat pe termen mai lung
privind participanții
·      persoane care au un loc de muncă la 6 luni după încetarea calității de
participant;
·      lucrători care desfășoară o activitate independentă la 6 luni după
încetarea calității de participant;
·      persoane a căror situație pe piața muncii s-a îmbunătățit la 6 luni
după încetarea calității de participant.
Aceste date trebuie furnizate în rapoartele
anuale de punere în aplicare, astfel cum se prevede la articolul 44 alineatul
(4) din Regulamentul (UE) nr. […]. Datele trebuie colectate pe baza unui
eșantion reprezentativ de participanți în cadrul fiecărei axe prioritare sau
subprioritare. Valabilitatea internă a eșantionului ar trebui asigurată astfel
încât datele să poată fi generalizate la nivel de axă prioritară sau
subprioritară. Toate datele trebuie defalcate în funcție de sex.
[1]               Al cincilea raport privind
coeziunea economică, socială și teritorială, noiembrie 2010.
[2]               Comunicarea Comisiei către Parlamentul European,
Consiliu, Comitetul Economic și Social European, Comitetul Regiunilor și
parlamentele naționale: Revizuirea bugetului UE, COM(2010) 700, 19.10.2010.
[3]               Comunicarea Comisiei către Parlamentul European,
Consiliu, Comitetul Economic și Social European și Comitetul Regiunilor: Un
buget pentru Europa 2020, COM (2011) 500, 29.6.2011.
[4]               Document de lucru al serviciilor Comisiei: Rezultatele
consultării publice referitoare la concluziile celui de-al cincilea raport
privind coeziunea economică, socială și teritorială, SEC (2011) 590 final,
13.5.2011.
[5]               Rezoluția Parlamentului European din 7 octombrie 2010
referitoare la viitorul Fondului social european, P7_TA(2010)0357.
Rezoluția Parlamentului European din 7 octombrie 2010 referitoare la politica
de coeziune și regională a UE după 2013, P7_TA(2010)0356.
[6]               JO C 132, 3.5.2011, p.
8.
[7]               JO C 166, 7.6.2011, p. 8.
[8]               COM(2010) 700, 19.10.2010.
[9]               JO C , , p. .
[10]             JO C , , p. .
[11]             JO C , , p. .
[12]             COM(2010) 2020 final, 3.3.2010.
[13]             COM(2010) 682 final, 23.11.2010.
[14]             COM(2010) 477 final, 15.9.2010.
[15]             COM(2010) 758 final, 16.12.2010.
[16]             COM(2010) 245 final/2, 26.8.2010.
[17]             COM(2010) 546 final, 6.10.2010.
[18]             JO L 210, 31.7.2006, p. 12.
[19]             Recomandarea Consiliului din 13 iulie 2010 privind
orientările generale pentru politicile economice ale statelor membre și al
Uniunii (JO L 191, 23.7.2010, p. 28 – 34) și Decizia Consiliului din 21
octombrie 2010 privind orientările pentru politicile de ocupare a forței de
muncă ale statelor membre (JO L 308, 24.11.2010, p. 46 – 51).
[20]             Dispozițiile privind prelucrarea datelor puse în aplicare
de statele membre trebuie să fie conforme cu dispozițiile Directivei 95/46 din
24 octombrie 1995 privind protecția persoanelor fizice în ceea ce privește
prelucrarea datelor cu caracter personal și libera circulație a acestor date,
în special articolele 7 și 8.
Datele raportate privind indicatorii marcați cu simbolul „*” sunt date cu
caracter personal, conform articolului 7 din directiva menționată anterior. Prelucrarea
lor este necesară în vederea îndeplinirii unei obligații legale care îi revine
operatorului [articolul 7 litera (c)]. Pentru definiția operatorului, a se
vedea articolul 2 din directiva menționată anterior.
Datele raportate privind indicatorii marcați cu simbolul „**” sunt o categorie
specială de date, conform articolului 8 din directiva menționată anterior. Sub
rezerva unor garanții corespunzătoare, statele membre pot prevedea, pentru un
motiv de interes public important, derogări suplimentare față de cele prevăzute
la articolul 8 alineatul (2) fie în legislația internă, fie prin decizia
autorității de supraveghere [articolul 8 alineatul (4)].


               COMISIA EUROPEANĂ
            Bruxelles, 27.8.2015
            COM(2015) 409 final
            2015/0182(NLE)
            Propunere de
            REGULAMENT AL CONSILIULUI
            de modificare a Regulamentului (CE) nr. 850/2004 al Parlamentului European și al Consiliului privind poluanții organici persistenți în ceea ce privește anexa I
            (Text cu relevanță pentru SEE)

               EXPUNERE DE MOTIVE

               Substanța hexabromociclododecan (HBCDD) a fost inclusă în anexa A la Convenția de la Stockholm privind poluanții organici persistenți (denumită în continuare „convenția”) în cadrul celei de a șasea reuniuni a Conferinței părților la convenția menționată, în 2013.

               În temeiul articolului 14 alineatul (1) din Regulamentul (CE) nr. 850/2004 al Parlamentului European și al Consiliului din 29 aprilie 2004 privind poluanții organici persistenți, HBCDD ar trebui inclus ulterior în anexa I la regulamentul respectiv pentru a implementa în Uniune interdicția de a produce, utiliza și importa această substanță. Articolul menționat anterior prevede, de asemenea, că măsurile destinate să modifice elemente neesențiale ale regulamentului se adoptă în conformitate cu procedura de reglementare cu control menționată la articolul 16 alineatul (3) din regulamentul respectiv.

               În consecință, Comisia a înaintat spre votare un proiect de regulament comitetului instituit prin articolul 29 din Directiva 67/548/CEE. Comitetul nu a emis un aviz privind proiectul de regulament în cadrul reuniunii sale din 26 mai 2015.

               Principala preocupare menționată de unele state membre a fost nivelul propus în proiectul de regulament pentru ca substanța HBCDD să fie considerată drept urmă neintenționată de contaminant (UNC). Comisia a luat notă de această preocupare, însă menține și transmite Consiliului aceeași propunere juridică, pe baza faptului că Comisia a propus deja un compromis în cadrul reuniunii din 26 mai 2015 a comitetului menționat. În locul nivelului UNC de 10 mg/kg, prevăzut inițial în propunerea de regulament a Comisiei, nivelul UNC de 100 mg/kg a fost propus statelor membre în cadrul reuniunii comitetului, iar acest nivel este menținut în propunerea Comisiei către Consiliu.

               Prin urmare, în conformitate cu procedura stabilită la articolul 5a din Decizia 1999/468/CE, se transmite Consiliului și se înaintează Parlamentului European o propunere de regulament al Consiliului.

               2015/0182 (NLE)

               Propunere de

               REGULAMENT AL CONSILIULUI

               de modificare a Regulamentului (CE) nr. 850/2004 al Parlamentului European și al Consiliului privind poluanții organici persistenți în ceea ce privește anexa I

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (CE) nr. 850/2004 al Parlamentului European și al Consiliului din 29 aprilie 2004 privind poluanții organici persistenți și de modificare a Directivei 79/117/CEE
                  1
               , în special articolul 14 alineatul (1),

               având în vedere propunerea Comisiei Europene,

               întrucât:

               (1)Regulamentul (CE) nr. 850/2004 implementează angajamentele asumate de Uniune în temeiul Convenției de la Stockholm privind poluanții organici persistenți (denumită în continuare „convenția”), aprobată prin Decizia 2006/507/CE a Consiliului
                  2
               , precum și în temeiul Protocolului la Convenția din 1979 asupra poluării atmosferice transfrontaliere pe distanțe lungi, referitor la poluanții organici persistenți (denumit în continuare „protocolul”), aprobat prin Decizia 2004/259/CE a Consiliului
                  3
               .

               (2)Anexa A la Convenție (eliminare) conține substanțele chimice a căror producere, utilizare, import și export ar trebui interzise și în legătură cu care este necesar să se ia măsuri juridice și administrative în scopul eliminării substanțelor respective.

               (3)Conferința părților la convenție, în cadrul celei de a șasea reuniuni a acesteia, a decis, în temeiul articolului 8 alineatul (9) la convenție, să modifice anexa A la convenție pentru a include hexabromociclododecanul (denumit în continuare „HBCDD”) în anexa respectivă. Modificarea efectuată a inclus o derogare specifică referitoare la producerea și utilizarea HBCDD în polistirenul expandat și polistirenul extrudat în clădiri.

               (4)În conformitate cu articolul 22 alineatul (3) din convenție, modificările anexelor A, B și C la aceasta intră în vigoare la un an de la data comunicării de către depozitar a modificării, care, pentru HBCDD, a fost 26 noiembrie 2014.

               (5)În temeiul articolului 14 alineatul (1) din Regulamentul (CE) nr. 850/2004, HBCDD ar trebui inclus în anexa I la regulamentul respectiv pentru a implementa în Uniune interdicția de a produce, utiliza, importa și exporta această substanță.

               (6)În momentul de față, HBCDD este inclus în anexa XIV la Regulamentul (CE) nr. 1907/2006 al Parlamentului European și al Consiliului
                  4
               , ceea ce înseamnă că, după 21 august 2015, HBCDD va putea fi introdus pe piață sau utilizat numai în cazul în care introducerea pe piață sau utilizarea respectivă a fost autorizată în conformitate cu titlul VII din Regulamentul (CE) nr. 1907/2006, sau în cazul în care a fost depusă o cerere de autorizație înainte de 21 februarie 2014, iar decizia cu privire la cererea respectivă nu a fost încă adoptată.

               (7)Ca o consecință a dispozițiilor titlului VII din Regulamentul (CE) nr. 1907/2006 care se aplică HBCDD din 21 august 2015, Comisia a trimis depozitarului convenției o notificare în conformitate cu articolul 22 alineatul (3) litera (b) din convenție, la data de 25 noiembrie 2014, privind faptul că Uniunea nu putea accepta modificarea anexei A la convenție înainte de 21 august 2015. Întrucât data respectivă a trecut, HBCDD ar trebui inclus în anexa I la Regulamentul (CE) nr. 850/2004.

               (8)Orice autorizații acordate pentru utilizarea sau introducerea pe piață a HBCDD ar trebui să fie limitate la domeniul de aplicare al derogării specifice prevăzute de modificarea anexei A la convenție, care permite utilizarea HBCDD numai în polistirenul expandat și polistirenul extrudat în clădiri și producția sa numai în acest scop. Întrucât în Uniune nu a fost primită nicio cerere de autorizare, în temeiul Regulamentului (CE) nr. 1907/2006, a utilizării HBCDD pentru fabricarea polistirenului extrudat, utilizarea respectivă nu ar mai trebui permisă.

               (9)Modificarea anexei A la convenție, mai precis noua parte VII inclusă în anexa respectivă, prevede, de asemenea, că polistirenul expandat și polistirenul extrudat conținând HBCDD care este introdus pe piață trebuie să poată fi identificat cu ușurință pe parcursul întregului ciclu de viață, prin etichetare sau prin alte mijloace. Această cerință ar trebui pusă în aplicare în Uniune.

               (10)Pentru a consolida aplicarea practică și pentru o asigurare a respectării coerente în Uniune a interdicției de la articolul 3 din Regulamentul (CE) nr. 850/2004, ar trebui stabilită o valoare limită pentru HBCDD prezent ca urme neintenționate de contaminant în substanțe, preparate și articole. Pentru a ține seama de evoluțiile tehnice, această valoare limită ar trebui reexaminată de către Comisie în termen de trei ani de la data intrării în vigoare a prezentului regulament, în vederea reducerii sale.

               (11)Anexa I la Regulamentul (CE) nr. 850/2004 ar trebui modificată pentru a preciza, în conformitate cu articolul 4 alineatul (4) din convenție, faptul că derogarea specifică pentru HBCDD expiră la 26 noiembrie 2019, și anume la cinci ani de la data intrării în vigoare a convenției în ceea ce privește HBCDD, cu excepția cazului în care o dată anterioară de expirare este notificată de Uniune secretariatului și este indicată în registrul derogărilor specifice.

               (12)Pentru a acorda o perioadă de tranziție în vederea adaptării la dispozițiile prezentului regulament, interdicția de la articolul 3 din Regulamentul (CE) nr. 850/2004 nu ar trebui să se aplice, până cu trei luni înainte de data intrării în vigoare a prezentului regulament, articolelor din polistiren expandat și articolelor din polistiren extrudat care conțin HBCDD și sunt produse înainte de data intrării sale în vigoare sau la acea dată.

               (13)Este necesar să se clarifice faptul că nici interdicția privind producerea, introducerea pe piață și utilizarea prevăzută la articolul 3 din Regulamentul (CE) nr. 850/2004, nici cerința de identificare menționată în considerentul 9 nu ar trebui să se aplice articolelor care conțin HBCDD aflate deja în uz la data intrării în vigoare a prezentului regulament.

               (14)Atunci când utilizarea HBCDD în articolele din polistiren expandat a fost autorizată în conformitate cu titlul VII din Regulamentul (CE) nr. 1907/2006, importul și utilizarea articolelor din polistiren expandat care conțin HBCDD ar trebui, de asemenea, permisă pentru durata de valabilitate a autorizației respective.

               (15)Comitetul instituit prin articolul 29 din Directiva 67/548/CEE a Consiliului
                  5
                nu a emis un aviz privind măsurile prevăzute în prezentul regulament și, prin urmare, Comisia a transmis Consiliului o propunere cu privire la măsurile respective, pe care a înaintat-o, de asemenea, Parlamentului European,

               ADOPTĂ PREZENTUL REGULAMENT:

               Articolul 1

               Anexa I la Regulamentul (CE) nr. 850/2004 se modifică în conformitate cu anexa la prezentul regulament.

               Articolul 2

               Prezentul regulament intră în vigoare în a douăzecea zi de la data publicării sale în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles,

                     Pentru Consiliu

                     Președintele

                     (1)

                     JO L 158, 30.4.2004, p. 7

                  .

                     (2)
                  Decizia 2006/507/CE a Consiliului din 14 octombrie 2004 privind încheierea, în numele Comunității Europene, a Convenției de la Stockholm privind poluanții organici persistenți (JO L 209, 31.7.2006, p. 1).

                     (3)
                  Decizia 2004/259/CE a Consiliului din 19 februarie 2004 privind încheierea, în numele Comunității Europene, a Protocolului la Convenția din 1979 privind poluarea atmosferică transfrontalieră pe distanțe lungi, referitor la poluanții organici persistenți (JO L 81, 19.3.2004, p. 35).

                     (4)
                  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

                     (5)
                  Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (JO 196, 16.8.1967, p. 1).

    ---documentbreak---

               COMISIA EUROPEANĂ
            Bruxelles, 27.8.2015
            COM(2015) 409 final
            ANEXĂ
            la
            REGULAMENTUL CONSILIULUI
            de modificare a Regulamentului (CE) nr. 850/2004 al Parlamentului European și al Consiliului privind poluanții organici persistenți în ceea ce privește anexa I

               ANEXĂ

               la

               REGULAMENTUL CONSILIULUI

               de modificare a Regulamentului (CE) nr. 850/2004 al Parlamentului European și al Consiliului privind poluanții organici persistenți în ceea ce privește anexa I

               Anexa I la Regulamentul (CE) nr. 850/2004 se modifică după cum urmează:

               În partea A se adaugă următoarea rubrică:

                        Substanța

                        Nr. CAS

                        Nr. CE

                        Derogare specifică privind utilizarea intermediară sau alte specificații

                        „Hexabromociclododecan

                        „Hexabromociclododecan” înseamnă: hexabromociclododecan, 1,2,5,6,9,10-hexabromociclododecan și principalii săi diastereoizomeri: alfa-hexabromociclododecan; beta-hexabromociclododecan și gama-hexabromociclododecan

                        25637-99-4,

                        3194-55-6,

                        134237-50-6,

                        134237-51-7,

                        134237-52-8

                        247-148-4,

                        221-695-9

                        1.În sensul prezentei rubrici, articolul 4 alineatul (1) litera (b) se aplică în cazul concentrațiilor de hexabromociclododecan mai mici sau egale cu 100 mg/kg (0,01 % în greutate) prezente în substanțe, preparate, articole sau care intră în compoziția părților ignifuge ale articolelor, sub rezerva revizuirii de către Comisie până la [3 ani de la intrarea în vigoare a prezentului regulament].

                        2.Utilizarea hexabromociclododecanului, fie ca atare, fie în preparate, în producția articolelor din polistiren expandat, precum și producția și introducerea pe piață a hexabromociclododecanului pentru aceste utilizări sunt permise cu condiția ca utilizarea respectivă să fi fost autorizată în conformitate cu titlul VII din Regulamentul (CE) nr. 1907/2006, sau să facă obiectul unei cereri de autorizare depuse până la 21 februarie 2014 cu privire la care încă nu s-a luat o decizie.

                        Introducerea pe piață și utilizarea hexabromociclododecanului, fie ca atare, fie în preparate, în conformitate cu prezentul punct, este permisă numai până la 26 noiembrie 2019 sau, în cazul unei date anterioare, până la data de expirare a perioadei de reexaminare prevăzute într-o decizie de autorizare sau până la data retragerii autorizației respective în temeiul titlului VII din Regulamentul (CE) nr. 1907/2006.

                        Introducerea pe piață și utilizarea în clădiri a articolelor din polistiren expandat care conțin hexabromociclododecan sub formă de constituent al articolelor respective și care sunt produse în conformitate cu derogarea prevăzută la prezentul punct, sunt permise timp de șase luni de la data de expirare a derogării respective. Articolele care erau deja în uz la data respectivă pot fi în continuare utilizate.

                        3.Fără a aduce atingere derogării de la punctul 2, introducerea pe piață și utilizarea în clădiri a articolelor din polistiren expandat și a articolelor din polistiren extrudat care conțin hexabromociclododecan sub formă de constituent și care sunt produse înainte de [data intrării în vigoare a prezentului regulament] sau la acea dată sunt autorizate până la [trei luni după data intrării sale în vigoare]. Punctul 6 este aplicabil ca și cum articolele respective ar fi fost produse în temeiul derogării de la punctul 2.

                        4.Articolele care conțin hexabromociclododecan sub formă de constituent și care erau deja în uz înainte de [data intrării în vigoare a prezentului regulament] pot fi în continuare utilizate și introduse pe piață, iar punctul 6 nu se aplică. În cazul articolelor respective se aplică articolul 4 alineatul (2) al treilea și al patrulea paragraf.

                        5.Introducerea pe piață și utilizarea în clădiri a articolelor importate din polistiren expandat care conțin hexabromociclododecan sub formă de constituent sunt autorizate până la data expirării derogării de la punctul 2, iar punctul 6 este aplicabil ca și cum articolele respective ar fi fost produse în temeiul derogării de la punctul 2. Articolele care erau deja în uz la data respectivă pot fi în continuare utilizate.

                        6.Fără a aduce atingere aplicării altor dispoziții ale Uniunii privind clasificarea, ambalarea și etichetarea substanțelor și amestecurilor, polistirenul expandat în care hexabromociclododecanul a fost utilizat în conformitate cu derogarea de la punctul 2 trebuie să poată fi identificat prin etichetare sau prin alte mijloace, pe parcursul întregului ciclu de viață. ”